
  ELŐSZÓ


  Aria


  Nem tudom megtenni, Aria. Ki akarok szállni. Ki ebből a világból. Az eltervezett házasságomból. Egyszerűen ki.


  A húgom, Gianna szavai indították el az egészet. Azok vezettek oda, hogy először árultam el Lucát. Annak idején nem tartottam árulásnak. Csak segíteni akartam a húgomnak, nem elárulni a férjemet.


  Ám tudtam, hogy Luca ellenére kell cselekednem, amikor úgy döntöttem, hogy segítek Giannának elszökni.


  Árulás.


  A maffiózók szerették árulásnak minősíteni a legapróbb ellenvetést is. A nők számára törvény volt a férjük szava, különösen az én esetemben, aki a capóhoz ment feleségül.


  De néha megnehezítette az engedelmességet, hogy megvédjem a maffiaélet kemény realitásaitól a családomat, a húgaimat és az öcsémet, azokat, akiket szeretek.


  Azt hittem, hogy Luca megérti, hogy a szerelmünk minden próbát kiáll.


  Luca nem az a fajta ember volt, aki bízott vagy szeretett bárkit – előttem. Talán mindig óvatos lesz az érzelmeivel.


  Talán mindig arra várt, hogy valaki igazolja a fenntartásait.


  És én megtettem.


  Luca


  Matteóval sokat tanultunk a szadista apánktól. Minden leckének az volt a célja, hogy erősek és könyörtelenek legyünk, hogy teljesíthessük, amit elvárnak tőlünk. Utáltam azt az embert, gyűlöltem egész életemben, és ki nem állhattam, hogy igaza volt abban az egyetlen dologban, amelyben nem akartam, hogy így legyen.


  A szerelem gyengeség, Luca. A legerősebb férfit is térdre kényszerítette. A nők gyengék, és azzal tudnak manipulálni bennünket, hogy elhitetik velünk, hogy képesek vagyunk szeretni őket, mert csak így juthatnak hatalomhoz. Ne hagyd, hogy egy nőnek hatalma legyen feletted. Te leszel a capo. Egy capo nem engedhet meg magának gyengeséget.


  Aria elhitette velem, hogy apám hazudott.


  Elcsábított a kedves mosolyával, az ártatlan szemével és a páratlan szépségével, és én beleestem a csapdájába. Még mindig emlékszem arra a kibaszott napra.


  –Te jó vagy, Aria. Ártatlan. Én kényszerítettelek ebbe.


  Aria egy golyó útjába állt értem, az életét kockáztatta, hogy megmentse az enyémet. Az életemet, amelyik sokkal kevesebbet ért az övénél.


  A szemembe nézett. Az a kék szempár mindig olyan sok érzelemmel telített volt, számomra érthetetlenül.


  –Nem te tetted, Luca. Ebbe a világba születtem. Én választottam, hogy ebben a világban maradok. A mi világunkba születni azt jelenti, hogy vérrel a kezeden születsz. Minden egyes lélegzetvételünkkel egyre mélyebbre véssük a bűnt a bőrünkbe.


  Megráztam a fejemet.


  –Nincs választásod. Nem lehet elszökni ebből a világból. Abban sem volt választásod, hogy feleségül gyere hozzám. Legalább a házasságunkból megszabadultál volna, ha hagyod, hogy megöljön engem az a golyó.


  –Kevés jó dolog van a világunkban, Luca, és ha találsz egyet, akkor foggal-körömmel ragaszkodsz hozzá. Te vagy az egyik ilyen jó dolog az életemben.


  Hogy mondhatott ilyesmit? Olyan sok embert megöltem, és élveztem. Ha létezik mennyország és pokol, akkor egyértelmű, hogy hol fogok kikötni.


  –Nem vagyok jó ember.


  –Nem, nem vagy jó ember. De jó vagy nekem. Biztonságban érzem magam a karodban. Nem tudom, hogy miért… még azt se tudom, hogy miért szeretlek, de így van, és ez nem fog változni.


  Lehunytam a szememet, mert nem bírtam látni a szeméből áradó szeretetet. Aria szeretett engem. Mondta már korábban is. Felfoghatatlan, hogyan képes rá a tetteim után, amelyeknek a szemtanúja volt, és nem is ezek voltak a legrosszabbak. Azoktól még mindig távol tartottam őt.


  –A szerelem kockázatot jelent a mi világunkban, és olyan gyengeség, amelyet egy capo nem engedhet meg magának – mormogtam.


  Egész életemben hittem ebben az igazságban. Eszerint éltem. Azt hittem, a sírba is magammal viszem.


  –Tudom – suttogta lemondóan.


  Nem tudta, hogyan érzek? Nem látta? Még Matteo is tudta, bár próbáltam eltitkolni előle, mindenki elől.


  Egyenesen a szemébe néztem, s elszorult a szívem az érzelmektől, amelyek halálra rémítettek. Megrémítettek, bár igazából semmitől sem féltem többé. Túléltem kínzást és gyötrelmes fájdalmat, kínoztam, és okoztam fájdalmat én magam is, olyan sok embert láttam meghalni, és tessék, rettegtem a saját érzelmeimtől.


  –De engem nem érdekel, mert szeretni téged a legtisztább dolog az életemben.


  Könnyek öntötték el Aria szemét. A sírás és a könyörgés sosem lágyította meg a szívemet, de Aria esetében egy olyan részemhez szóltak, amelyeknek a létezéséről még csak nem is tudtam.


  –Szeretsz te engem? – kérdezte reménytelin és kétségbeesetten.


  –Igen, bár nem szabadna. Ha az ellenségeim tudnák, hogy milyen sokat jelentesz nekem, akkor bármit megtennének, hogy rád tegyék a kezüket, hogy rajtad keresztül bántsanak, azzal irányítsanak, hogy téged fenyegetnek. A bratva újra próbálkozni fog, és mások is. Amikor maffiózó lettem, megesküdtem, hogy a Famigliát teszem az első helyre, és amikor nagyfőnök lettem, megerősítettem ezt a fogadalmamat – de már tudtam, hogy becsapom magamat. Mindig a Famigliának kellene lennie az első választásomnak. De te vagy az első, Aria. Felégetem a földet, ha kell. Gyilkolok és kegyetlenkedem és zsarolok, ha kell. Bármit megteszek érted. A szerelem talán kockázat, de olyan kockázat, amelyet kész vagyok vállalni, és ahogy mondtad, ez nem választás. Sosem hittem, hogy fogok, sosem hittem, hogy képes vagyok szeretni ennyire valakit, de beléd szerettem. Harcoltam ellene. Ez az első csata, amelyet nem bánok elveszíteni.


  És basszus, igazat beszéltem. Azt hittem, hogy ez az igazság. Ariát tettem az első helyre, védtem őt, megengedtem neki olyasmit, amit rossz szemmel nézett a családom. Bármit megtettem volna érte, és erre ő kurvára elárult. Elárulta a szerelmemet és a bizalmamat.


  Szerelem.


  Gyengeség.


  Olyan gyengeség, amelyet többé nem engedek meg magamnak.

  ELSŐ FEJEZET


  Korábban


  Aria


  Még mindig fájt néha a vállam, ha túl gyorsan mozdítottam meg a karomat, de a doki tegnap kivette a varratokat, és azt ígérte, hogy a fájdalom hamarosan teljesen elmúlik. Megsimogattam a kulcscsontom alatt lévő vörös heget. Még érzékeny volt. Az első sebhelyem.


  Luca mögém lépett, több mint egy fejjel fölém tornyosult, és gyengéden a vállamra tette a kezét. Harag izzott a szürke szemében, ahogy a tekintete megállapodott a sebhelyen. Teljesen meztelen volt, mint én, miután együtt lezuhanyoztunk, de az ő testét megszámlálhatatlanul sok heg borította. Kutatóan néztem az arcába, azon tűnődtem, vajon zavarja-e, hogy már nem vagyok tökéletes. A maffiózók a bátorságuk bizonyítékaként viselték a hegeket – és nem volt Lucánál bátrabb férfi. De én nő voltam; nő, akit a szépsége miatt adtak neki.


  –A doki azt mondta, hogy el fog halványulni – suttogtam.


  Luca a szemembe nézett a tükörben, összeráncolta fekete szemöldökét. Maga felé fordított, és az államhoz érve megemelte a fejemet.


  –Aria, leszarom, hogy elhalványul-e a heg, vagy sem. Csak azért zavar az a sebhely, mert arra emlékeztet, hogy kockára tetted az életedet egy olyan seggfejért, mint én, és ilyesminek sohasem szabadna megfordulni a fejedben.


  –Ismét megtenném – közöltem habozás nélkül.


  Luca derékon ragadott, és felültetett a mosdóra.


  –Nem – morogta, és egészen közel hajolt az arcomhoz. Düh izzott a szemében, mások hátrahőköltek volna a haragja erejétől. – Nem, hallottad? Ez kibaszott parancs.


  –Nem parancsolhatsz meg nekem ilyesmit – feleltem lágyan.


  Hangosan kifújta a levegőt.


  –Megtehetem, és meg is teszem. A capód vagyok, és a férjed. Nem fogod még egyszer kockáztatni értem az életedet, Aria. Esküdj meg rá!


  Talán azt hitte, hogy ez ennyire egyszerű. Luca megszokta, hogy mindenkit irányít maga körül, megszokta, hogy az emberei engedelmeskednek a parancsainak, de még neki is fel kellett fognia, hogy bizonyos dolgokat nem ellenőrizhet, hogy még az ő hatalmának is vannak korlátai.


  –Esküdj, Aria!


  A capós hangját használta, azt, amelyet követtek az emberei, az ellenségei pedig rettegték.


  Átkaroltam a nyakát, játszadoztam a fekete hajával, és finoman megcsókoltam a száját.


  –Nem.


  Megkeményedett a tekintete.


  –Nem?


  –Nem. Sosem hallottad még ezt a szót? – ugrattam, megismételve a szavakat, amelyeket a nászéjszakánkon mondtam neki.


  –Ó, hallom én gyakran – szállt be a játékba.


  Elmosolyodtam, de Luca arca komor maradt.


  –Komolyan beszélek, Aria.


  –Én is, Luca. Megvédem azokat, akiket szeretek. El kell fogadnod ezt.


  Megrázta a fejét.


  –Nem tudom, mert gondolkodás nélkül cselekszel, amikor szeretetből csinálsz valamit.


  Vállat vontam.


  –Ilyen vagyok.


  A homlokomra hajtotta a fejét.


  –Nem foglak emiatt elveszíteni.


  –Nem fogsz elveszíteni – suttogtam, és a Famiglia tetoválására csúsztattam a kezemet a mellkasán.


  Vérben született. Vérben esküdött.


  Én talán nem tettem véresküt, de erősebb volt az eskünél, ami Lucához kötött. Szerelem kötött hozzá.


  –Mindig melletted leszek.


  Ellágyult az arca.


  –Menjünk nászútra a jövő héten.


  Meglepődtem.


  –Tényleg? – kérdeztem izgatottan.


  Két hónapja voltunk házasok, de soha még csak nem is beszéltünk nászútról, eleinte azért nem, mert nem szerelmi, hanem érdekházasságot kötöttünk, később pedig azért nem, mert azt hittem, hogy Lucának sok a dolga.


  –Mi van a bratvával? Nem fognak újra támadni?


  Két hete támadták meg a Vitiello birtokot Hamptonsban, megölték Luca jó néhány emberét, majdnem engem is. Elveszítettem Umbertót, a gyerekkori testőrömet, láttam, ahogyan fejbe lövik, levélben fejeztem ki együttérzésemet az összetört szívű özvegyének és gyerekeinek.


  –Ismét támadni fognak, de nem egyhamar. Magukhoz kell térniük Vitali elvesztése után. Nem maradhatok távol hosszú ideig, de egy hétig ellesznek nélkülem az embereim. Majdnem annyira tisztelik Matteót, mint engem. Átveheti egy időre az irányítást.


  Nem bírtam letörölni a mosolyt az arcomról.


  –Hová megyünk?


  Luca megcsókolt, aztán mosolyogva felegyenesedett. Ezt a kifejezést csak nekem tartogatta, és ettől csak úgy dagadt a szívem a szerelemtől.


  –Apámnak volt egy jachtja a palermói kikötőben, ami most az enyém. Hajókázhatunk egy hétig a Földközi-tengeren.


  Az arcát fürkésztem, kíváncsi voltam, zavarja-e az apja halála, de Lucán a szomorúságnak nyoma sem látszott, holott az apja csak pár hete halt meg. Salvatore Vitiello olyan ember volt, aki félelmet gerjesztett másokban, de csodálatot vagy szeretetet nem. Nem ismertem őt elég jól ahhoz, hogy elszomorítson a halála, és biztosan nem is sirattam volna meg, ha ismerem.


  –Az csodálatos lenne – feleltem végül.


  Sosem jártam Szicíliában, és szerettem volna látni, honnan származik Luca családja.


  –Voltál már Olaszországban? – kérdezte.


  –Csak egyszer – feleltem szomorúan. – Apa elvitt bennünket Bolognába a nagybátyja temetésére, de csak egy napot töltöttünk ott, aztán elutaztunk Torinóba és Milánóba. Gyönyörű volt. Mindig szerettem volna visszamenni, de apát túlságosan lefoglalta a munkája, egyedül meg nem engedett el minket.


  –Akkor ezt megbeszéltük. Egy hét kettesben.


  –Alig várom – suttogtam, és megcsókoltam.


  Szorosabban átöleltem a nyakát, ahogy a nyelve a számba siklott. Megsimogatta a vállamat, az oldalamat, aztán a combomat. Megborzongtam a gyengéd gesztustól.


  A sebesülésem miatt Luca óvatos volt, amikor szeretkeztünk, és most is nagyon gyengéden tárta szét a két lábamat és simogatott szakértő mozdulatokkal. A szemébe néztem, amikor belém hatolt két ujjával, aztán felváltotta őket a hímvesszőjével, bökdöste a makkjával a vaginámat. Átfogtam a két lábammal, és magamba fogadtam, még mindig csodával töltött el a teltség érzése. Egymáson mozgott a szánk, Luca lassan döfködött. Éreztem, ahogy teljes hosszában mozog bennem, és kezdett erősödni a feszültség az ölemben.


  Luca elhúzta a száját, és rekedt hangon a fülembe suttogott.


  –Élvezz el nekem, szerelmem.


  Felnyögtem, ahogy felfelé döfött. Aztán ismét az enyémen volt a szája, isteni táncban simogatott a nyelve. Szinte átfúrt a szürke tekintetével. Nem ért hozzám, ahogy szokott, most én magam simogattam a csiklómat, hogy átsegítsem magam a csúcsra, de Luca elvette a kezemet.


  –Próbáljuk ki, hogy kielégülsz-e csak a farkamtól!


  Eddig még sosem sikerült, de kész voltam megpróbálni. Megfogta a kezemet, és a márványlapra szorította. Abban a szögben hatolt belém, mint az imént; én levegő után kaptam a kéjtől, ami végigfutott rajtam abból az édes pontból, amelyet elért. Elkerekedett szemmel néztem a szemébe, amelyből birtoklási vágy sugárzott. Mintha minden alkalommal ismét a sajátjaként jelölt volna meg, amikor szeretkeztünk. Luca volt az egyik legbirtoklóbb ember, akit ismertem, pedig én maffiózók között nőttem fel.


  Megbökte ugyanazt a pontot, mire levegő után kaptam. Csodás érzés volt, de nem tudtam, mennyi idő kell, hogy elélvezzek tőle, ám Luca nem sietett, lassú, kemény mozdulatokkal döfködte ugyanazt a pontot újra meg újra.


  –Milyen érzés? – morogta rekedten. Izzadságcseppek csillogtak a mellkasán, ahogy ismét belém hatolt. A fenekem meg-megcsúszott a pulton a lökések erejétől, de Luca visszahúzott a szélére, és ott tartott a következő döfésig.


  Megnyaltam kiszáradt ajkamat.


  –Jó – lihegtem, ahogy ismét közelebb kerültem a csúcshoz.


  –Igen, szerelmem… – morogta Luca. – Élvezz el nekem!


  A számba dugta a nyelvét, ahogy ismét ahhoz az édes ponthoz ért, erre ívbe feszült a hátam, lehunytam a szememet. Elrántottam magam a szájától, hátrazuhant a fejem, ahogy felkiáltottam a gyönyörtől. Luca még keményebben belém nyomult, aztán mély torokhangon felnyögött, és belém élvezett. Remegő, intenzív orgazmusom lett attól, ahogy a farka bennem mozgott.


  –Hűha! – suttogtam ernyedten, amikor ismét meg tudtam végre szólalni. – Ez hihetetlen volt!


  Luca rám vigyorgott, birtoklóan és elégedetten.


  –Az volt. Imádom, hogy el tudsz élvezni csak a farkamtól.


  Összeráncoltam a homlokomat.


  –Nem ez a normális?


  Kissé bizonytalannak hangzottam. Egy hónapja szeretkeztünk Lucával, de még mindig messze nem voltam tapasztalt a szexben.


  Luca a tenyerébe fogta az arcomat, és magához húzott egy édes csókra.


  –Te egyáltalán nem vagy átlagos, Aria. Semmilyen szempontból. – Elmosolyodott, amikor tovább ráncoltam a homlokomat. – Ez jó dolog, hidd el. Imádom, hogy ki tudsz így elégülni. Sok nőnek szüksége van rá, hogy simogassák a csiklóját, néhányan egyáltalán nem is élveznek el.


  Ez meglepett. El sem tudtam képzelni, hogy egy nő ne élvezzen el, ha Lucával szeretkezik, de nem is akartam arra gondolni, hogy más nők legyenek vele. Ő egyedül az enyém volt.


  Luca még egyszer megcsókolt, aztán kihúzódott belőlem.


  –Jobb lesz, ha mindent előkészítek a nászutunkra.


  Elvigyorodtam. Bolondnak tartottam volna bárkit, aki azt mondja nekem az esküvőm előtt, hogy ilyen nevetségesen boldog leszek Lucával.


  Luca


  Nehezen tudtam Matteóra koncentrálni. Csak Ariára bírtam gondolni és arra, miképpen akarom kielégíteni a nászutunkon.


  –Luca, miért nem mész el, mi pedig nem teszünk úgy tovább, mintha nem szarnád le, amit mondok – vigyorgott Matteo, aki a Sphere-ben lévő irodámban hevert a karosszékben, az egyik lábát átvetette a karfán.


  Összehúztam a szememet.


  –Figyelek. Nem kell minden apró részletről beszámolnod. Magad is hozhatsz döntéseket, és itt lesz neked Romero, hogy segítsen. Kérlek, hogy ne hívj fel minden kibaszott nap, hogy idegesítő kérdéseket tegyél fel.


  –Te vagy a capo – csóválta a fejét.


  –Te pedig a consigliere. Csak egy hétig leszek távol, annyi ideig tudod irányítani a kibaszott családot. A nagybátyáink és az unokatestvéreink még nem fogják megkockáztatni a támadást. Mindegyik capo akar lenni. Nem fognak együttműködni.


  –Nem aggódom a támadásuk miatt. Irányítani tudom a katonákat és a családunkat, de azt nem ígérhetem meg, hogy nem fogok egyet-kettőt megölni közülük.


  A szememet forgattam. Matteo forrófejű volt.


  –Akkor legalább a bajkeverőket öld meg.


  –Aria pinája biztosan csodákra képes, ha így a bűvkörébe vont téged, vagy úgy szop, mint egy istennő.


  Nem gondolkodtam. Nekiugrottam, és megragadtam a torkánál fogva, a háttámlába vertem a fejét. Megfeszült a teste, jobb keze a kés markolatán nyugodott, de nem rántotta elő. Bárki más rajtam kívül azt a kést mélyen a mellkasába döfte volna. Elernyesztettem az ujjaimat, és hátraléptem, vettem egy mély levegőt, miközben dühösen meredtem az öcsémre, aki a torkát masszírozta. Metszőn, de óvatosan nézett rám.


  –A mindenit! – recsegte. Vörös ujjnyomok éktelenítették a bőrét. – Mindig tűnődtem, mit érzett a kedves unokatestvérünk, amikor megfojtottad. Sosem hittem volna, hogy ízelítőt kapok belőle.


  Nem kértem bocsánatot. A hajamba túrtam, az íróasztal mellett álló bárszekrényhez léptem, és töltöttem egy italt mindkettőnknek, aztán odavittem Matteónak az egyik poharat, majd leomlottam a székembe. Sziszegve ledöntötte a whiskey-t, majd felegyenesedett, de még mindig engem figyelt.


  –Gondolom, megkaptam a választ – mondta.


  –Milyen kérdésre?


  –Mi vinne rá, hogy próbálj megölni engem.


  Összeráncoltam a szemöldökömet.


  –Sosem ölnélek meg, Matteo. A húsom és vérem vagy. Tudod, hogy az életemet is rád bíznám.


  Matteo rám villantotta azt a félelmetes vigyorát.


  –Luca, mindketten tudjuk, hogy ez nem igaz. Gyilkosok vagyunk. Bármelyikünk megölné a másikat, ha lenne rá kellő indokunk. És a tiéd Aria.


  Nem szóltam semmit, mert igaza volt.


  –Ha pár mocskos megjegyzés így beindít, akkor tudom, mi történne, ha valaha bántanám őt.


  Megfehéredtek az ujjaim a poháron a szorításomtól, de ezúttal sikerült ülve maradnom.


  –Nem fogod őt bántani, szóval kár is beszélni róla. És az öcsém vagy, Matteo. Csak te és Aria vagytok fontosak nekem.


  Bólintott, aztán elpárolgott belőle a feszültség, és előrehajolt, hogy a vállamba bokszoljon.


  Hagytam, és rávigyorogtam.


  –Te aztán tudod, hogyan bosszants fel.


  –Ebben vagyok a legjobb – felelte rá ritkán jellemző komolysággal. – Valószínűleg én is ugyanezt tettem volna, ha Giannát sértegeted.


  Felsóhajtottam. Próbáltam elfelejtkezni róla, hogy megkérte Gianna kezét és három héten belül meglesz az eljegyzésük. Nagy zűr lesz belőle. Mindenki tudta ezt, Matteót kivéve. Még mindig azt hitte, hogy egy kibaszott kaland lesz feleségül venni azt az elviselhetetlen nőszemélyt. Kéjutazás a pokolba, az már egyszer tuti.


  Megcsörrent a mobilom, és felnyögtem, amikor megláttam, hogy a mostohaanyám, Nina az. Próbáltam felhívni őt, hogy szóljak neki, szükségünk van a jachtra, de nem vette fel a telefont, és most, hogy visszahívott, éreztem, hogy ismét feléled bennem a szokásos megvetés.


  Matteo lepillantott a kijelzőre, aztán felállt.


  –Ne add át neki az üdvözletemet. Előremegyek, és fogadom az alvezéreket meg a kapitányokat.


  Megnézte magát az ajtó mellett lógó tükörben, megigazította a haját, aztán kisétált. A szememet forgattam. Hiú gazember. Mintha érdekelné a katonáimat, hogyan néz ki.


  Tovább csörgött a telefonom. Ninával beszélni és a nagybátyáimat hallgatni, micsoda kibaszott időpocsékolás, amikor egy dögös nő vár az ágyban. Fogadtam a hívást.


  –Nina?


  –Luca, kedvesem, kerestél?


  Kedves? Mindketten tudtuk, hogy egyáltalán nem kedveljük egymást. Attól a pillanattól kezdve gyűlöltem őt, hogy feleségül ment az apámhoz, amikor tízéves voltam. Néha majdnem sajnáltam, amikor megverte a szadista apám, de ennek vége lett, amikor láttam, hogy a szobalányokon vezeti le a frusztrációját. Az a típus volt, aki hátba szúrja az embert – sok nő az volt a köreinkben –, vagy azért, mert nem tudták másképpen megvédeni magukat, vagy mert egyszerűen unatkoztak. Én is aggódtam, mielőtt megismertem Ariát, hogy rettenetes személyiség rejtőzik a makulátlan külső alatt, de ő kibaszottul tökéletes volt kívül és belül is. És kurvára örültem neki, mert rossz vége lett volna, ha olyan nő van mellettem, mint Nina.


  –Négy napra szükségem van apa jachtjára. A következő két hetet a nyaralóban kell töltened, ha nem akarsz visszatérni New Yorkba – közöltem vele.


  –Szardíniai körutazáson vagyok. Nem várhatod el tőlem, hogy visszatérjek, mert úgy döntöttél, hogy vakációra van szükséged – csattant fel.


  Túlságosan elnéző voltam vele apa három héttel ezelőtti halála óta.


  –Azt fogod csinálni, amit mondok, Nina. Most én vagyok a capo, és jobb, ha nem felejted el, hogy az apám fia vagyok, vagy már nem emlékszel, hogy mire vagyok képes?


  Csönd. Nem szerettem a nőket bántani, de nem sokkal az esküvőjük után rajtakaptam Ninát, hogy megüti Matteót. Csak tízéves voltam, de már olyan magas, mint ő, és erősebb nála. Megragadtam a nyakánál, és talán nem is eresztettem volna el, ha apa abban a pillanatban nem lép be. Nina akkor meglátta a szememben, hogy bármire képes vagyok. Apa szarrá verte, amiért a fiaihoz nyúlt, bár ő maga állandóan kínzott bennünket Matteóval, hogy erősebbé tegyen minket. Egy évvel később megöltem az első embert, hat évvel azután pedig kitekertem az unokatestvérem nyakát, ahogyan Ninával is akartam tenni, amikor bántotta az öcsémet, és ezt ő is tudta.


  –Hogyan kérheted, hogy visszatérjek, amikor tudod, hogy még gyászolok?


  Azzal az idegesítő vibrálással a hangjában mondta ezt, mintha a sírás fojtogatná, pedig mindketten tudtuk, hogy ez nem igaz.


  –Ne hazudj nekem – sziszegtem. – Ugyanúgy gyűlölted az apámat, mint én. Meg akartad őt ölni, szóval ne tégy úgy, mintha szomorú lennél, amiért meghalt. És ne tégy úgy, mintha nem baszna hülyére egy taknyos kormányos apa kibaszott jachtján.


  Nina megköszörülte a torkát. Azt hitte talán, hogy nincsenek kapcsolataim Szicíliában? A nagybátyám a Famiglia capója volt ott, és az egyik embere természetesen szemmel tartotta nekem Ninát. Láttam a fényképeket róla a húszéves kormányossal, és amit a fedélzeten műveltek, azt nem nevezném gyászolásnak. Nina csak a harmincas évei közepén járt, mert tizenkilenc éves volt, amikor feleségül kellett mennie az apámhoz, és leszartam, hogy fűvel-fával kefél, amíg ez nem okoz nekem problémát.


  –És Nina, én vagyok a capo, dönthetek úgy, hogy újra férjhez kell menned. És van elég olyan emberem, aki hasonló beállítottságú, mint az apám.


  Levegő után kapott. Nem állt szándékomban férjhez adni senkihez. Bármennyire is megvetettem, eleget szenvedett az apámmal való házassága alatt.


  –Megkapod a jachtot, de nem megyek vissza New Yorkba – mondta csöndesen.


  –Tőlem akár Olaszországba is költözhetsz, Nina. Nem hiányzol, hidd el. És valakivel takaríttasd ki a jacht minden négyzetcentiméterét. Nem akarom a nyomaidat találni sehol, megértetted? – tettem még hozzá választ sem várva, majd bontottam a vonalat.


  A Ninával folytatott beszélgetés után tényleg szükségem volt arra a kibaszott vakációra, de előbb túl kellett élnem a megbeszélést a Famiglia alvezéreivel, akik közül kettő a nagybátyám, kettő pedig a nagynénéim férje. Kiléptem az irodámból, és elindultam a Sphere hátsó részén található utolsó ajtó felé.


  Beléptem. Már mindenki az ovális faasztal körül ült. Nem tetszett Matteo arckifejezése. Szerencse, hogy csatlakoztam hozzájuk, különben hamarosan kinyírt volna valakit.


  Mind felálltak, még Matteo is, mert tudta, hogy adni kell a látszatra, bár sosem kezelt capóként, ha kettesben voltunk. Gottardo bácsikám azonban nem siette el, hogy felemelje a seggét, talán így akarta mutatni, hogy nem tisztel engem.


  Intettem, hogy foglaljanak helyet, és végignéztem rajtuk. Ott volt Ermano bácsikám, az apám legfiatalabb öccse, aki az atlantai alvezér és Gottardo bácsikám, aki Washingtont irányította a nevemben. Velük szemben ült Durant bácsikám, Pittsburgh ura és Crimella nénikém férje, mellette pedig Felix bácsi, Egidia néni férje és Baltimore alvezére. A charlestoni, norfolki, bostoni és philadelphiai alvezérek nem voltak rokonok, legalábbis nem annyira közeliek, hogy családtagnak tekintsük őket. Mindegyik idősebb volt Matteónál és nálam, negyven és hetven között jártak. A nagybátyáim szerint túl fiatal voltam capónak. Ezt nem mondták ki nyíltan, de tudtam abból, ahogyan összenéztek, valamint az időnként elhangzó kihívó megjegyzésekből.


  –Sok mindent kell megbeszélnünk. Tudom, hogy ez csak a második egyeztetésünk, és hozzá kell szoknotok ahhoz, ahogyan intézem az ügyeket, de biztos vagyok benne, hogy kezelni tudjuk az orosz fenyegetést, ha együtt dolgozunk.


  –Az apád idejében a bratva sosem merte volna megtámadni a Vitiello birtokot. Tiszteletet mutattak – jegyezte meg Gottardo.


  Megvetés sugárzott a szeméből. Még mindig gyűlölt, amiért hat éve a fia torkának estem, de az unokatestvérem csak azt kapta, amit megérdemelt, mert meg akarta ölni Matteót és engem, hogy előmozdítsa a saját helyzetét. Ha rajtam múlt volna, akkor Gottardo is osztozik a fia sorsában. Még mindig nem hittem, hogy Gottardo nem volt benne. Apa valami megmagyarázhatatlan okból elhitte neki, hogy ártatlan, de én nem bíztam a pasasban. Vele kezdem, ha vérrel kell bizonyítanom, hogy alkalmas vagyok maffiafőnöknek.


  –Az apámat fejen találta a bratva golyója. Hogyan mutat ez tiszteletet? – kérdeztem halálos hangon, ahogy az asztalfőhöz sétáltam.


  Nem ültem le, azt akartam, hogy ki kelljen tekerniük a kibaszott nyakukat, hogy felnézzenek rám. Hadd lássák, ki most a város ura, ki uralkodik felettük. Leszarom, hogy örülnek-e, hogy mindössze huszonhárom évesen én vagyok a capo. A szobában tartózkodó összes faszfejet kinyírom, ha ez kell ahhoz, hogy hatalmon maradjak.


  Matteo rám vigyorgott. Előhúzta a kését, amikor Gottardo beszélni kezdett, és most a kezében forgatta, az asztalon nyugtatta a lábát. Ő tuti, tudna értékelni egy véres leszámolást.


  Gottardo és a többi nagybátyám idegesen nézett egymásra. Az apám nélkül sosem lettek volna alvezérek. Azokat kellett meggyőznöm a képességeimről, akik kiérdemelték ezt a pozíciót, mert őket tisztelték a katonáik.


  –Újabb üzenetet kell küldened nekik – jelentette ki Gottardo éles hangon.


  Körbesétáltam az asztalt, és megálltam a széke mellett. Próbált felállni, de lenyomtam.


  –Apró darabokban küldtem vissza nekik Vitalit, figyelmeztető levelet tűztem a levágott farkára. Szerintem vették az üzenetet. Inkább az a kérdés, Gottardo, vajon te vetted-e az üzenetet, hogy én vagyok a capód.


  Teljesen hátra kellett hajtania a fejét, hogy a szemembe nézhessen. Aztán segítségkérően a mellette ülő Ermanóra nézett, majd a többi nagybátyámra. Egyikük sem mozdult, hogy a segítségére siessen.


  –Jobban tennéd, ha tisztelnéd az idősebbeket. A többiek talán túl gyávák hozzá, hogy hangosan kimondják, de nem neked kellene capónak lenned. Lehet, hogy erős és könyörtelen vagy, de túl fiatal – motyogta, hogy próbálja megőrizni a büszkeségét.


  Matteo levette a lábát az asztalról, miközben lefagyott a vigyor az arcáról.


  –És mondd csak, ugyan kinek kellene helyettem capónak lennie? Neked, bácsikám? – kérdeztem csöndesen. – Végül is a családod egyszer már próbálta megakadályozni, hogy capo legyek, és a fiad az életével fizetett az árulásért.


  Gottardo felugrott, és ezúttal hagytam. Csak az orromig ért, szóval átkozott bolond volt, ha azt hitte, hogy le tud nyűgözni.


  –Jobb capo lett volna, mint te. Én is jobb capo lennék. Ahogy az apád, úgy te sem érdemled meg a megtiszteltetést!


  –Ugyan, Gottardo, baromságot beszélsz, és ezt te is tudod – motyogta Durant, s idegesen cikázott a tekintete Matteo és köztem.


  A leghidegebb mosolyomat villantottam Gottardóra.


  –Nagyon az eskü megszegésének tűnik, amit hallok. Én vagyok a capód.


  –Sosem esküdtem meg rá, hogy követlek téged.


  Ermano megragadta a bátyját, és próbálta lehúzni a székbe, de Gottardo ellenállt.


  –Fogd be, Gottardo, az isten szerelmére! Mi ütött beléd?


  –Nem – köpte Gottardo. – Először Salvatore, most meg ő. Nem fogom olyan ember parancsait követni, aki a fiam lehetne. Nem lenne capo, ha nincs az apja. Örökölte a címet, de nem méltó rá.


  –Már kivágtam volna a nyelvedet, ha nem lennénk egy család – közölte Matteo, és mögém állt.


  Ott helyben ki akartam nyírni Gottardót, ahogy a kibaszott fiával tettem. Száz százalékig biztos voltam benne, hogy annak idején ő küldte a fiát, hogy megöljön.


  Végignéztem minden alvezéren.


  –Milyen gyorsan tudjátok összerántani egy megbeszélésre a kapitányaitokat és a katonáitokat?


  Mansueto, a philadelphiai alvezér a botjára támaszkodva felállt. Már csak az árnyéka volt a régi önmagának, amióta három hónapja másodszor is szívrohamot kapott. A családja végtelenül lojálisan viselkedett. Csak súlyosbítaná a gondjaimat, ha meghalna. Philadelphia fontos volt, és a fia, Cassio csak négy évvel volt idősebb nálam.


  –Ma estére. Legkésőbb holnap reggelre.


  A többiek egyetértően bólogattak, Gottardót kivéve, aki gyanakodva méregetett, valamint Ermanót, aki közölte:


  –Legalább tizenöt óra ideérni autóval Atlantából. És nem tudom, fel tudunk-e hozni mindenkit ilyen gyorsan repülővel. A holnap reggel jobb lenne, ha a katonákat is be akarod vonni.


  Matteo kérdően nézett rám, de én Gottardóra meredtem.


  –Akkor holnap reggel. Hívjatok össze mindenkit. Holnap a Famiglia minden maffiózója hűségesküt tesz nekem.


  Gottardo gúnyosan mosolygott.


  –Miből gondolod, hogy megteszik? Talán valaki mást akarnak capónak.


  Bólintottam.


  –Megengedem, hogy kihívjon bárki, aki méltónak érzi rá magát. Megküzdhetsz velem. Lemondok, ha megszerzed a katonák többségének a támogatását.


  Matteo úgy nézett rám, mintha elvesztettem volna a kurva eszemet, de tudtam, ez az egyetlen mód kikényszeríteni, hogy elhallgasson mindenki, aki kételkedik bennem a korom miatt.


  –Holnap délelőtt tizenegy, az elhagyatott Yonkers erőmű – parancsoltam. Összenéztek az embereim. Azon a helyen történt meg a Famiglia történetének utolsó vérfürdője, ezért a sajtó a pokol kapujának nevezte el. Gúnyosan Gottardóra vigyorogtam. – Sok szerencsét, bácsikám!


  Sarkon fordultam, és otthagytam a döbbent férfiakat. Elegem volt ebből a kibaszott megbeszélésből. Semmi értelme a bratváról beszélni, amíg nem tudom magam mögött a Famiglia teljes támogatását.


  Matteo utánam kocogott.


  –Te vagy a capo, Luca. Miért kockáztatsz mindent?


  –Nem teszem. Az embereim hűséget fognak fogadni nekem.


  Matteo a vállamra tette a kezét, megállított.


  –El kellett volna vágnod Gottardo bácsi torkát. Az is elcsendesítette volna a kétkedőket. Nem a kibaszott szenátus vagyunk, vagy mi. Mi nem szavazunk a capónkról, Luca.


  –Én vagyok a történelem legfiatalabb capója, és minden ellenségemet el kell hallgattatnom. Most az egyszer adok nekik esélyt arra, hogy elmondják a véleményüket.


  –És biztos vagy benne, hogy még holnap is te leszel a capo? – kérdezte Matteo csöndesen.


  –A Famigliának erőre van szüksége. Brutális kéz kell neki. Az embereim tudják ezt.


  És mindenki tudta, hogy senki sem képes nagyobb brutalitással bosszút állni, mint én.


  Matteo bólintott, aztán megszorította a vállamat.


  –Remélem, hogy igazad van, mert vérfürdő lesz belőle, ha nem.


  A szemébe néztem.


  –Soha többé nem hajlok meg senki parancsára. Vagy én uralom a keleti partot, vagy harcban esem el.


  –Tudom. Szóval késsel és pisztollyal kell utat vágnunk, ha nem úgy sül el a dolog, ahogy tervezzük. És lehet, hogy mindketten meghalunk, és ezt utálom kimondani, de tényleg irtóznék meghalni, mielőtt legalább egyszer lenne esélyem megkefélni Giannát.


  Megcsóváltam a fejemet.


  –Lehet, hogy sok problémától megkíméllek, ha megöletem magunkat.


  Gúnyosan vigyorgott.


  –Imádom a problémákat – mondta, mintha nem tudnám. – Elmondod Ariának?


  Eltűnődtem. Ki kellett találnom, hogyan tartsam biztonságban a feleségemet, ha rosszul sülnek el a dolgok. Voltak férfiak a köreinkben, akik imádnák rátenni a kezüket, és ezt sosem fogom megengedni.


  –Nem – feleltem. – Nem akarom, hogy aggódjon miattam.

A mémor uralja az elménket és a testiinket

Az erotikus-romantikus regények népszerd iréndje,
Borsa Brown most a pezsgé andaliz vidékre
csabit minket, ahol egy olyan megpecsételt viszony
szemtani lehetiink, amely a téboly hatéran tancol.

Marilyn Miller, a népszeri sikerszerzo djra
az alvilag mélyére vezeti az olvaséit, ahol
s6tét és szenvedélyes romanc sziletik két
olyan ember kozott, akikkel tj értelmet
nyer a szerelem és a hiség fogalma

A. L Jackson, a New York Times és a USA Today bestsellerszerzsje

Redemption Hills vérosaba kalauzol minket, ahol a Lawson testvérek

vagyakkal és érzelmekkel teli kalandjaiba nyerhetiink bepillantast.
Mindegyik rész megannyi izgalmat és szenvedélyt igér.

Drew Jagger nagymend, sérmos tigyvéd, aki tudja mit akar.
Amikor a sors az itjaba tereli Emerie Rose-t, még nem is sejti,
hogy kettejik torténete csak most vesz igazi fordulatot.

Vi Keeland New York Times, Wall Street Journal és USA Todiay

bestsellerszerz6 Egomanias cimii knyve meghoditotta a ma-

gyar olvasok szivét is, most azonban a sikerkdnyv az eredeti
boritoval jelenik meg.

.Szexi, intenziv, dramai,
az egyik legjobb szerelmi torténet.”
The LireraflR sk

-Ez a konyv tele volt szenvedéllyel,
veszéllyel és szerelemmel.”
TRULY LEGENDARY

USA Today béStsellerszerzs

CSora Reilly

Meghan March

A New York Times, USA Today és Wall Street Journal bestseller-

szerz6 Meghan March sorozata New Orleans buja varosaba

csabit minket, ahol minden csupa érzékiség és vagy. A bériink
ala hatol minden egyes oldal, és érokre ott marad.

Claire Contreras New York Times bestsellerszerzé egy olyan
viligba csabit, ahol izzik a levegs a szenvedélyté, a fordulatok
pedig magukkal sodornak.

3 ~ Anne L. Green romantlkus bestsellerei
i meguijult, éldekoralt killsével és atdol-

Y gozott tartalommal repitik az olvasdkat
a Cross csalad izgalommal teli

A kényv magikus eszkdz. Az ird a blivész, a toll pe-
dig a varazspalca. A j6 blivész magan tudja tartani
a figyelmet, és az olvas6 reméli, hogy még sokaig a
blivkérében maradhat.

A 2012-ben alapitott Alomgyar Kiad6 ezeket a blivé-
szeket keresi. Azokat, akik fantazidjukkal olyan he-

lyekre merészkednek, ahova masok nem képesek.
Az § torténeteiket hozzuk el az olvasoknak, Nektek.

Jelentkeznél? irj nekiink!
konyvetirok@alomgyar.hu

Latogass el hozzank:

alomgyar.hu

Marilyn Miller az orosz maffia sotét vildgaba vezeti
az olvasit, ahol a hiség az ur, de az élet a tét.
Asziv rejtett kapui kitdrulnak, azonban a mult utat
tér maganak, hogy végul kegyetlendl lestjtson
az egyetlen tiszta dologra ebben a kdnydrtelen
vilagban: a szerelemre. 4

A tobbszorésen Aranykonyv dijra jeldlt Barath Viktoria
izgalmakban, érzelmekben és erotikaban gazdag soro-
zatban mutatja be az alvilag rideg valéségat. Valamint
_ravilagit, hogy sok esetben a jot és a rosszat csak egy

R» vékony hatar valasztja el egymastol. Ezt a hatart Ded\g A\

nagyon konny( atlépni.

A Wall Street Journal bestsellerszerzsi, L. J. Shen
és Parker S. Huntington egy elrendezett hazassag
torténetét mesélik el, amely egy jégsziva férfi
&s egy sorsaba bele nem toréds né kozott kottetett.
Vajon van szerelem a jévéjikben?

